שייטת הים התיכון של הצי הרוסי, רשמית: היחידה המבצעית של הצי הרוסי בים התיכון (ברוסית: Постоянное оперативное соединение Военно-морского флота Российской Федерации в Средиземном море) הוא יחידה מבצעית קבועה של הצי הרוסי באזור הים התיכון, שנוצרה ב-21 בספטמבר 2013 לביצוע משימות בים התיכון, תוך התחשבות בהתפתחות המצב הצבאי-פוליטי באזור. השייטת כפופה למפקד צי הים השחור של הצי הרוסי ומהווה גוף חשוב במאבק הרוסי בהמדינה האסלאמית בסוריה, במסגרת מעורבותה במלחמת האזרחים בסוריה.